బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
అమెరికాతో వాణిజ్య యుద్ధానికి సై అంటున్న భారత్
అమెరికా ఒంటెద్దు పోక‌డ‌ల‌తో ప్ర‌పంచీక‌ర‌ణ‌కు వ్య‌తిరేకంగా వెలుతుండ‌టంతో భార‌త్ సైతం అదే రీత‌న వ్య‌వ‌హ‌రించాల‌ని నిర్ణ‌యించింది.
Samayam Telugu | Updated:
May 21, 2018, 12:40PM IST
ఉక్కు, అల్యూమినియం విష‌యంలో అమెరికా చేసిన ప‌నిపై భార‌త్ ఆగ్ర‌హం
అమెరికా ఒంటెద్దు పోక‌డ‌ల‌తో ప్ర‌పంచీక‌ర‌ణ‌కు వ్య‌తిరేకంగా వెలుతుండ‌టంతో భార‌త్ సైతం అదే రీతిన వ్య‌వ‌హ‌రించాల‌ని నిర్ణ‌యించింది. కుక్క కాటుకు చెప్పు దెబ్బ అన్నట్లుగా అమెరికాకు గట్టి దెబ్బనివ్వడానికి భారత్ ప్రయత్నాలు చేస్తోంది. విదేశీ వాణిజ్యంపై అగ్రరాజ్య దూకుడుకు క‌ళ్లెం వేయాలని భావిస్తోంది. ఇందులో భాగంగానే భారత్‌కు దిగుమతి అవుతున్న 20 రకాల అమెరికా ఉత్పత్తులపై ప్రస్తుతం విధిస్తున్న సుంకాలను పెంచే యోచిస్తోంది.
Recommended byColombia
అగ్రరాజ్య ఉత్పత్తులపై సుంకాలు పెంచే యోచనలో భారత్
ఇప్పటికే ఈ విషయాన్ని ప్రపంచ వాణిజ్య సంస్థ (డబ్ల్యూటీవో)కు స్పష్టం చేయగా, అమెరికా నుంచి దిగుమతి అవుతున్న ఆల్మండ్స్, ఆపిల్, మోటార్‌సైకిళ్లు తదితర 20 ఉత్పత్తులపై వచ్చే నెల నుంచి 100 శాతం వరకు సుంకాలను పెంచుతామని ప్రతిపాదించింది. విదేశీ ఉక్కు, అల్యూమినియం దిగుమతులపై ట్రంప్ సర్కారు సుంకాలను విధించిన విషయం తెలిసిందే. అమెరికాలోని సంస్థల ఆర్థిక పరిపుష్ఠికి ముప్పుగా పరిణమిస్తున్న విదేశీ దిగుమతులు.. స్థానిక ఉద్యోగాలనూ కొల్లగొడుతున్నాయని అమెరికా అధ్యక్షుడు డొనాల్డ్ ట్రంప్ ఆరోపిస్తున్నారు.
దీంతోనే విదేశీ దిగుమతులపై సుంకాలను మోపుతున్నారు. అయితే ఇది భారతీయ ఎగుమతులను దెబ్బతీస్తుండగా, తమకు మినహాయింపునివ్వాలని కోరుతున్న సంగతీ విదితమే. ఈ క్రమంలోనే ఈ వ్యవహారాన్ని డబ్ల్యూటీవో వద్దకూ తీసుకెళ్లింది. ఇప్పుడు మరో ముందడుగేసి పెంచిన టారీఫ్‌లను ఉపసంహరించుకోనిపక్షంలో భారత్‌కు దిగుమతి అవుతున్న అమెరికా ఉత్పత్తులపైనా కనిష్ఠంగా 5 శాతం, గరిష్ఠంగా 100 శాతం సుంకాలను పెంచుతామని హెచ్చరించింది.
ఈ ఏడాది మార్చి 9న ఉక్కు దిగుమతులపై 25 శాతం, అల్యూమినియం దిగుమతులపై 10 శాతం మేర సుంకాలను ట్రంప్ విధించారు. దీంతో భారత్, చైనా తదితర దేశాలపై తీవ్ర ప్రభావం పడగా, ఇతర ప్రధాన దేశాలూ అభ్యంతరం వ్యక్తం చేశాయి. కాగా, 2016-17 ఆర్థిక సంవత్సరంలో అమెరికాకు భారతీయ ఎగుమతులు 42.21 బిలియన్ డాలర్లుగా నమోదయ్యాయి. అమెరికా నుంచి భారత్‌లోకి జరిగిన దిగుమతులు 22.3 బిలియన్ డాలర్లుగా ఉన్నాయి. అమెరికా నుంచి భారత్‌కు పీస్, చిక్‌పీస్, తాజా ఆపిల్స్, వాల్‌నట్, సోయాబిన్ నూనె, రిఫైండ్ పామోలిన్, కోకో పౌడర్, చాకోలెట్ ఉత్పత్తులు, గోల్ఫ్ కార్, 800 సీసీ సామర్థ్యం కలిగిన మోటార్ సైకిళ్లు, ఇతరత్రా గూడ్స్ వాహనాలు ప్రధానంగా దిగుమతి అవుతున్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.